สหภาพยุโรป บีบภาคไทยเปิดเสรีการเงิน
สหภาพยุโรป เเนะไทยเปิดเสรีการเงิน เพื่อผู้บริโภคเข้าถึงบริการราคาถูกลง
25 มิ.ย. 2553

สหภาพยุโรป เเนะไทยเปิดเสรีการเงิน เพื่อผู้บริโภคเข้าถึงบริการราคาถูกลง 
นายฌอง ฌาค บุเฟล่ท์ หัวหน้าฝ่ายการค้าเเละเศรษฐกิจของคณะผู้เเทนสหภาพยุโรปประจำประเทศไทย กล่าวว่า สำนักวิจัยโดยทีมผู้เชี่ยวชายของ ECORYS สะท้อนว่าหากไทยเปิดเสรีภาพบริการทางการเงินจะช่วยลดค่าใช้จ่ายเเละต้นทุนทางการเงินของเอสเอ็มอีเเละผู้ส่งออกไทย จะทำให้ไทยเเข่งขันกับตลาดโลกได้มากขึ้น เพราะการส่งออกมีสัดส่วนถึง 65% ของจีดีพี
นายวิลเลม เเวน เดอ กีสท์ ผู้นำทีมวิจัย ECORYS  เปิดเผยว่า ประเะทศไทยควรเปิดเสรีภาพการเงินทั้งธนาคารเเละธุรกิจประกัน โดยควรให้ใบอนุญาติประกอบกิจการธนาคารเพิ่มขึ้นอย่างไม่เลือกปฏิบัติ เพื่อทำให้ต้นทุนของบริการถูกลง เป็นประโยชน์เเก่ผู้บริโภค เนื่องจากเห็นว่าปัจจุบัน ค่าบริการยังสูง ส่วนต่างระหว่างดอกเบี้ยเงินกู้เเละเงินฝากยังกว้างอยู่ เพราะมีผู้ให้บริการน้อยราย นอกจากนี้ ควรลดความเข้มงวดของการกำกับ เเละกฎเกณฑ์ในการกำกับควรเท่าเทียมกันระหว่างผู้เล่นในไทยเเละผู้เล่นต่างชาติ
พร้อมกันนั้น กรอบกฎหมาย สำหรับธุรกิจประกันภัย ควรชัดเจนเเละคาดการณ์ได้มากขึ้น รวมทั้งสิทธิ เเละพันธะของผู้ประกอบการไทยเเละต่างชาติควรปรับปรุงให้ชัดเจนขึ้นด้วย 
"ประเทศไทยควรดูเเนวทางของสิงค์โปร เเละมาเลเซียเป็นเกณฑ์มาตรฐาน เพราะสองประเทศนี้มีขีดความสามารถในการเเข่งขันสูงกว่าประเทศไทย เนื่องจากกฎระเบียบเอื้ออำนวย เปิดกว้าง เเละโปร่งใส การเปิดเสรีเเล้วทำให้ต้นทุนของผู้บริโภคถูกลง สุดท้ายก็จะดีกับเศรษฐกิจไทย หากต้นทุนผู้บริโภคเเละนักธุรกิจสูง อาจส่งผลให้เศรษฐกิจไทยชะลอลงในระยะยาว"นายวิลเลม  กล่าว
ดร.นิพนธ์ พัวพงศกร ประธานสถาบันทีดีอาร์ไอ  เปิดเผยว่า จำนวนผู้เล่นไม่ใช่ปัจจัยหลัก เพราะทุกวันนี้ธนาคารในประเทศไทยมีเกือบ 20 เเห่ง เเต่สาเหตุที่ไทยต้องเปิดเสรีภาพการเงิน เพราะทุกวันนี้ตลาดการเงินยังคงครอบงำเเละมีการฮั้วกันโดยไม่ตั้งใจ จึงไม่เกิดการเเข่งขันด้านราคา หากเปิดให้ผู้เล่นที่มีความสามารถในการบริหารจัดการ มีเทคโนโลยีที่ดี ทำให้ผู้เล่นเดิมในตลาดรู้สึกกลัว ก็จะเกิดการปรับตัวเเละเเข่งขันอย่างเเท้จริง สำคัญคือต้องโปร่งใส เปิดเผยว่าถ้าค่าใช้จ่ายที่ผู้บริโภคต้องเสียนั้น จ่ายไปที่บริษัทใด หรือหน่วยงานใดบ้าง